《赠嘉义厅长津田毅一》
清代·施景琛

宋嫂鱼羹压卓炉，居然有鸟唤提壶。万花帘慎开宫锦，五马门提拜郡符。

迟我贾生犹太息，壮君宗泽共三呼。玉颜若问春消息，胜得珠江蛋妇无。

作者简介：施景琛，字涵宇。少年即勤读诗书，才华横溢，胸怀大志，晚号泉山老人。福建省长乐县秀才出身，光绪二十三年丁酉举人，后迁居榕城泉山之麓贡院里（今福州鼓楼区中山路）。